Kjære (Sett inn restaurant/butikknavn eller navn på daglig leder eller eier om mulig),

Jeg var nylig innom hos dere og ble svært skuffet over å se at dere selger (haikjøtt/haifinnesuppe/produkter som inneholder hai/suvenirer laget av hai). Innkjøpssjefen er kanskje ikke klar over at en tredjedel av alle store haiarter nå er truet med utryddelse, og at omtrent alle dokumenterte haipopulasjoner har blitt redusert med opptil 90 – 95 %. Ettersom de fleste haiarter bruker mange år på å bli kjønnsmodne og reproduserer seg sakte, tar det lang tid for bestander å komme seg etter å ha vært utsatt for hardt fiske.

Vitenskapelige studier har vist at områder der hai forsvinner også opplever kollapser i andre fiskebestander, samt reduksjon i mengden korallrev. Årsaken til dette er at haier har en viktig rolle i økosystemet: De holder havene friske, som i sin tur gir oss mennesker friskt oksygen, mat og naturopplevelser. Haier fungerer som havets immunsystem og bekjemper sykdom ved å ta ut døde, svake eller syke dyr og ved å holde de lavere trofiske nivåene i balanse.

Per i dag drepes 100 millioner haier hvert år. Heldigvis er det en voksende bevissthet, både blant dine kunder og i befolkningen generelt, rundt truslene haier utsettes for og deres viktighet i økosystemet. Mange haiarter har fått status som truede og blir gitt beskyttelse av globale organisasjoner som verdens naturvernunion, FN og CITES (*Convention on International Trade of Endangered Species*).

I tillegg til at fisket etter hai ikke er biologisk bærekraftig, utgjør haikjøtt og haifinnesuppe en potensiell helsefare for mennesker ettersom de inneholder store mengder giftstoffer. Hai befinner seg på toppen av næringskjeden og vil derfor akkumulere tungmetaller og giftige stoffer som kvikksølv, bly og nervegiften BMAA. BMAA har blant annet blitt koblet til sykdommer som Alzheimers. Inntak av selv små mengder kvikksølv kan på sin side føre til skader på hjernen, fordøyelsessystemet og immunsystemet. Å innta hai kan føre til sykdom over tid og er spesielt skadelig for barn og gravide.

Som en av dine potensielle kunder håper jeg at du vil slutte å selge haiprodukter som bidrar til at haipopulasjonene minker. Vær heller en av bedriftene som bidrar til en lysere fremtid for verdenssamfunnet, havet og miljøet ved å slutte å selge (haikjøtt/haifinnesuppe/produkter som inneholder hai/suvenirer laget av hai). Takk for at du tar deg tid til å ta alt dette i betraktning.

Jeg håper å høre fra deg. For mer informasjon om viktigheten av haier, skjekk ut TED-talken: «How sharks affect us all», eller nettsiden [http://www.WaterInspired.Org](http://www.waterinspired.org/)

Med hilsen

(Legg ved navnet ditt og eventuelt emailadressen din)